
Αρκαλοχώρι, 10/ 11 /2026
Προς: ΜΜΕ
ΔΕΛΤΙΟ ΤΥΠΟΥ

Τίμησαν τον Προστάτη της Πολεμικής Αεροπορίας στην 133 Σμηναρχία Μάχης στο Καστέλλι

Τον Προστάτη της Πολεμικής Αεροπορίας Αρχάγγελο Μιχαήλ, τίμησε με λαμπρότητα σε όλες τις Μονάδες της, η Πολεμική Αεροπορία, την Κυριακή 8 Νοεμβρίου 2026. Στο επίκεντρο των εορταστικών εκδηλώσεων που ολοκληρώθηκαν με κάθε επισημότητα, βρέθηκε το Καστέλλι και η 133 Σμηναρχία Μάχης, παρουσία τού Διοικητή της 133 Σμηναρχίας Μάχης, Σμήναρχο Ιωάννη Σαράντο και το προσωπικό της Μονάδας. 

Στον εορτασμό του Προστάτη της Πολεμικής Αεροπορίας, παρευρέθηκαν εκ μέρους της Δημοτικής Αρχής, ο Πρόεδρος του Δημοτικού Συμβουλίου Γιώργος Καλογεράκης, οι Αντιδήμαρχοι Μανώλης Κουρλετάκης, Καλλιόπη Αποστολογιωργάκη, Γιώργος Κουτσαντωνάκης, Μανώλης Ζαμπουλάκης, Γιάννης Συμιανάκης και η Πρόεδρος της Δημοτικής Κοινότητας Καστελλίου Μαρία Σκουλούδη, αφού ο Δήμαρχος Βασίλης Κεγκέρογλου, βρισκόταν στην Καλαμάτα για το Ετήσιο Τακτικό Συνέδριο της ΚΕΔΕ. 

Η αντιπροσωπεία του Δήμου ευχαρίστησε τόσο την Πολεμική Αεροπορία, η οποία αποτελεί σημαντικό πυλώνα για την υποστήριξη των εθνικών συμφερόντων μας, όσο και τα στελέχη της στην 133 Σμηναρχία Μάχης στο Καστέλλι που δίνουν καθημερινές “μάχες” στους αιθέρες, υπερασπιζόμενοι την εθνική κυριαρχία της χώρας με θάρρος και αποφασιστικότητα !

